

 **2018.gada Pārgaujas novada atklātās sacensības medību šaušanā**

**NOLIKUMS**

1. **Sacensību laiks -** 2018.gada 21.oktobris /// SEPTEMBRĪ
2. **Sacensību vieta** – Mārkulīču šautuvē, Straupes pagastā, Pārgaujas novadā
3. **Sacensības organizē** – sporta klubs „Mārkulīči”
4. **Sacensības atbalsta** – Pārgaujas novada pašvaldība
5. **Uz sacensībām tiek aicinātas – komandas un individuālie dalībnieki no tiem mednieku kolektīviem, kuri šautuvē “Mārkulīči” pirms šā gada dzinējmedību sezonas uzsākšanas ir veikuši klubu iekšējo ikgadējo šaušanas prasmju pārbaudījumu. (Komandu ieskaitei katrs no klubiem var pieteikt neierobežotu dalībnieku skaitu – vērtēti tiks 5 labākie).**
6. **Dalībnieku pieteikšanās** – sacensību dienā no plkst. 8.00-8.45
7. **Sacensību sākums** – plkst. 9.00
8. **Pamatsacensību disciplīna komandu konkurencē:**
* Šaušana ar gludstobra ieroci – „skrejoša mežacūka 35m” (SK-35)
1. **Pamatsacensību disciplīnas individuālajā konkurencē:
 1)** Šaušana ar gludstobra ieroci – „skrejoša mežacūka 35m” (SK-35)**;
 2)**Šaušana ar vītņstobra ieroci – ‘’stāvošs mērķis 100m” (ST-100); **3)** Šaušana ar gludstobra ieroci – „Alojas ātršaušana”.
2. **Vērtēšana un apbalvošana**

–individuālajā konkurencē katrā disciplīnā atsevišķi, kā arī pamatsacensību kopvērtējumā 1.-3. vietu ieguvējus apbalvo ar kausiem un diplomiem. Ja kopvērtējumā rezultāts vienāds, augstāku vērtējumu iegūst tas, kam labāks rezultāts šaušanā pa skrejošu mežacūku.
- komandas vērtē pēc augstākās rezultātu summas, saskaitot SK-35 disciplīnā un Alojas ātršaušanā uzrādītos 5 labākos rezultātus; 1.-3. vietu ieguvējas komandas apbalvo ar kausiem un diplomiem. 1. vietas ieguvējai komandai tiek pasniegts Ceļojošais kauss.

1. **Šaušanas kārtība** – visos šaušanas veidos (Izņemot „Alojas ātršaušanu” 35m) dalībnieki startē brīvā secībā, iepriekš pierakstoties pie disciplīnas tiesneša. Sacensību tiesnešiem ir atļauts startēt bez rindas vai arī pirms sacensību sākuma no plkst. 8-9.
2. **Informācija** – [www.sasa.lv](http://www.sasa.lv); tālr. 29363936 (Vilnis Jaunzems).

**PAMATSACENSĪBAS**

1. **„SKREJOŠA MEŽCŪKA” 35m (SK-35)**

**Sacensību norise:**

katrs dalībnieks šauj 1 sēriju (10 šāvienus): 5 šāvieni pa „ātro mežacūku” (4m/sek) un 5 šāvieni pa „lēno” (2m/sek) miksētā šāvējam nezināmā secībā.
**Vecuma grupa 60+, kā arī sievietes, drīkst ieroci ieplecot pirms mērķa parādīšanās brīža. Sievietes un juniori drīkst izmantot šaušanā mazkalibra šauteni.**

**Ieroči un munīcija:** jebkura kalibra medību gludstobra ieroči, kuriem stobrā nav vītnes. Tēmeklis – jebkāds, kura lietošanu pieļauj LR Medību likums. Munīcija – normatīvajos aktos atļautās patronas, lādētas ar vienu lodi;

**Vērtēšana:**  pēc lielākās punktu summas. Maksimāli iegūstamā punktu summa – 100.

Godalgoto vietu vērtējumā vienādu rezultātu gadījumā notiek atkārtota šaušana pa 2 šāvieniem mērķī, kas pārvietojas ar ātrumu 4m/sek.

**DALĪBAS MAKSA 3 eiro**

**2. „STĀVOŠS MĒRĶIS 100m”**

**Sacensību norise:**

 katrs dalībnieks šauj 5 šāvienu sēriju. **Ja sacensību dalībnieku skaits nepārsniedz 40, samaksājot otrreiz dalības maksu, vingrinājumu ir atļauts atkārtot. Vērtē vienu labāko.** Ir atļauts izmantot ieroča siksnas. Atļauts atkārtot..... CIK REIŽU??

* šaušanas laiks – 5 minūtes;
* uz šaušanas līnijas vienlaikus šauj trīs dalībnieki;

**Vecuma grupa 60+, kā arī sievietes, drīkst šaut no vienkājas štoka.**

**Ieroči un munīcija:** medību vītņustobra ieroči; kalibrs.222 Remington un lielāks. Tēmeklis – jebkāds, kura lietošanu pieļauj LR Medību likums. Nav atļauts izmantot ieročus, kuru patronas ir ar apmales kapselēm.

 **Mērķis:** SC-36-5 .

**Vērtēšana:**  pēc lielākās punktu summas. Maksimāli iegūstamā punktu summa – 50.

Godalgoto vietu vērtējumā vienādu rezultātu gadījumā notiek atkārtota šaušana pa 2 šāvieniem līdz labākā noskaidrošanai.

**DALĪBAS MAKSA 3 eiro**

**3. „ALOJAS ĀTRŠAUŠANA 35m”**

**Sacensību norise:**

katrs dalībnieks 5 patronas novieto speciālā patronu turētājā un pēc tiesneša komandas ielādē ne vairāk kā 2 patronas vai 3 patronas pusautomātiskajos ieročos un veic 5 šāvienu 30 sekundēs. Uz šaušanas līnijas vienlaikus šauj trīs dalībnieki. Šaušanas secība –dalībnieku reģistrācijas secībā.

Ja sacensību dalībnieku skaits nepārsniedz 40, samaksājot otrreiz dalības maksu, vingrinājumu ir atļauts atkārtot. Vērtē vienu labāko.

**Ieroči un munīcija:** jebkura kalibra medību gludstobra ieroči, kuriem stobrā nav vītnes. Tēmeklis – jebkāds, kura lietošanu pieļauj LR Medību likums. Munīcija – normatīvajos aktos atļautās patronas, lādētas ar vienu lodi (izņemot apaļās sfēriskās lodes)

**Mērķis:** apaļais mērķis SC36-5;.

**Vērtēšana:** pēc lielākās punktu summas. Maksimāli iegūstamā punktu summa – 50.

Godalgoto vietu vērtējumā vienādu rezultātu gadījumā notiek atkārtota vingrinājuma izpilde.

**DALĪBAS MAKSA EUR 3**